ચૂંટણીઓમાં કાયદો અને વ્યવસ્થાની પરિસ્થિતિ સંદર્ભે લેવાઈ રહેલા પહલાંની સમીક્ષા કરવા યોજાયેલી બેઠકમાં વિસ્તૃત ચર્ચા-વિચારણા કરવામાં આવી હતી. આ બેઠકમાં ૬ મહાનગરપાલિકાઓની ચૂંટણીઓના સંદર્ભમાં કાયદો અને વ્યવસ્થાની પરિસ્થિતિ અને લેવાઈ રહેલા પગલાં અગે સંપૂર્ણ સંતોષ વ્યક્ત કરાયો હતો. ચૂંટણીઓ દરમિયાન કાયદો અને વ્યવસ્થાની પરિસ્થિતિને પહોંચી વળવા બહારથી મંગાવેલ કુલ ૧૧૦ સુરક્ષા કંપનીઓમાંથી મહાનગરપાલિકાઓની ચૂંટણી પહેલા ૫૦ સીઆરપીએફની કંપનીઓ આવી ગઈ છે. ૨૦ કંપનીઓ આવી રહી છે. જ્યારે બીજા તબક્કાના મતદાન પહેલાં વધારાની કંપનીઓ ઉપલબ્ધ થશે. રાજયમાં મતદાન મથકોના ૨૭૬૯ બિલ્ડિંગો અતિ સંવેદનશીલ, ૫૨૭૧ બિલ્ડિંગો સંવેદશીલ છે.